b'\n_START_ARTICLE_\nP-Aminofenoli\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa puhdas p-aminofenoli on valkoista kiteist\xc3\xa4 ainetta. Se kuitenkin hapettuu helposti ilman hapen vaikutuksesta violeteiksi hapettumistuotteiksi. p-Aminofenoli on polymorfista ja siit\xc3\xa4 tunnetaan kaksi kidemuotoa: \xce\xb1- ja \xce\xb2-muodot. N\xc3\xa4ist\xc3\xa4 \xce\xb1-muoto on stabiilimpi. Yhdiste liukenee kohtalaisesti veteen, paremmin kuumaan kuin kylm\xc3\xa4\xc3\xa4n ja helposti polaarisiin orgaanisiin liuottimiin kuten etanoli. Poolittomiin orgaanisiin liuottimiin se ei liukene. p-Aminofenoli on amfolyyttinen aine ja esiintyy pH:sta riippuen joko neutraalina molekyylin\xc3\xa4, positiivisesti varautuneena ammoniumionina tai negatiivisesti varautuneena fenolaatti-ionina. Yhdiste muodostaa suoloja sek\xc3\xa4 happojen ett\xc3\xa4 em\xc3\xa4sten kanssa.'